
[bookmark: Sujet][bookmark: References]Legislatívne uznesenie Európskeho parlamentu z 8. mája 2025 o návrhu nariadenia Európskeho parlamentu a Rady, ktorým sa mení nariadenie (EÚ) 2019/631 s cieľom zahrnúť dodatočnú flexibilitu, pokiaľ ide o výpočet súladu výrobcov s emisnými normami CO2 pre nové osobné vozidlá a nové ľahké úžitkové vozidlá za kalendárne roky 2025 až 2027 (COM(2025)0136 – C10-0062/2025 – 2025/0070(COD))
(Riadny legislatívny postup: prvé čítanie)
[bookmark: TextBodyBegin]Európsky parlament,
–	so zreteľom na návrh Komisie pre Európsky parlament a Radu (COM(2025)0136),
–	so zreteľom na článok 294 ods. 2, článok 114 a článok 168 ods. 4 písm. b) Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0062/2025),
	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru z 29. apríla 2025[footnoteRef:1], [1:  	Zatiaľ neuverejnené v úradnom vestníku.] 

–	po porade s Výborom regiónov,
–	so zreteľom na články 60 a 170 rokovacieho poriadku,
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.







P10_TC1-COD(2025)0070
[bookmark: _Hlk194254744]Pozícia Európskeho parlamentu prijatá v prvom čítaní 8. mája 2025 na účely prijatia nariadenia Európskeho parlamentu a Rady (EÚ) 2025/..., ktorým sa mení nariadenie (EÚ) 2019/631 s cieľom zahrnúť dodatočnú flexibilitu, pokiaľ ide o výpočet súladu výrobcov s emisnými normami CO2 pre nové osobné vozidlá a nové ľahké úžitkové vozidlá za kalendárne roky 2025 až 2027

(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2025/1214.)

